ভেঙে খান খান হতে চলেছে পাকিস্তান? দেখুন এই ভিডিও

ওয়েবডেস্ক: আবার ভাঙতে চলেছে পাকিস্তান (Pakistan)? বিদ্রোহের আগুনে জ্বলছে বালুচিস্তান (Balochistan) । বালুচিস্তানের নানা জায়গায় উঠেছে বালোচ স্বাধীনতা পতাকা (Baloch Flags)। সে এলাকায় সাধারণ মানুষ পাক পতাকা নামিয়ে দিচ্ছে। একটি সরকারি ভবন থেকেও পাকিস্তানের পতাকা সরিয়ে দেওয়া হয়েছে।

ইতিমধ্যেই বালুচিস্তানের বিস্তীর্ণ এলাকা পাকিস্তানের নিয়ন্ত্রণ-মুক্ত। পাকিস্তানের জঙ্গি ঘাঁটিতে ভারতের হামলার প্রেক্ষাপটে এবার কি বালুচিস্তানের স্বাধীনতা শুধু সময়ের অপেক্ষা?

বুধবারই পাক সেনার উপর হামলা চালিয়েছে বালোচ বিদ্রোহীরা। বালোচিস্তান লিবারেশন আর্মি (বিএলএ)-র (Balochistan Liberation Army (BLA)) জোড়া হামলায় প্রাণ হারিয়েছে কমপক্ষে ১৪ জন পাক সেনাকর্মী। বুধবার বালোচিস্তানের বোলানে পাক সেনার কনভয়ে আইইডি হামলা হয়। অভিযোগের তীর বিএলএ-র স্পেশ্যাল ট্যাকটিকাল অপারেশন্‌স স্কোয়াড (এসটিওএস)-এর দিকে।

১৪ জন নিহতের মধ্যে রয়েছেন স্পেশাল অপারেশন কমান্ডার তারিক ইমরান ও সুবেদার উমর ফারুক। অপরদিকে বুধবার দুপুরে কেচের কুলাগ তিগরানে অপর একটি হামলা হয়। সেখানেও দুই সেনা কর্মীর প্রাণ গিয়েছেন। দুটি হামলার দায় স্বীকার করেছে বালোচ বিদ্রোহীরা।

আরও পড়ুন: চীনের পর পাকিস্তানের পাশে দাঁড়াচ্ছে তুরস্ক? জারি হল বিবৃতি

পাকিস্তানের বড় প্রদেশ হল বালোচিস্তান। এখানেই জন্ম বালোচ লিবারেশন আর্মির। ১৯৪৭ সালের পাকিস্তানের জন্ম হয় তার পর থেকেই আলাদা হওয়ার দাবি জানিয়ে আসছে বালোচিস্তান। স্বাধীন রাষ্ট্রের দাবিতে ২০০০ সালের শুরুর দিকে এই প্রদেশ স্বাধীন রাষ্ট্র হিসেবে ঘোষণার দাবিতে বিদ্রোহ শুরু করে বালোচ লিবারেশন আর্মি (বিএলএ)। তার পর থেকে পাক সরকার বিরুদ্ধে আন্দোলন আরও জোরদার করেছে তারা।

দমন-পীড়ন নীতি চালিয়ে সেই বিদ্রোহ নিয়ন্ত্রণে আনার চেষ্টা চালিয়ে যাচ্ছে ইসলামাবাদ। বিশেষ করে চিন-পাকিস্তান অর্থনৈতিক করিডর তৈরি হওয়ার পর বালোচিস্তানের উত্তেজনা দ্বিগুণ হয়েছে। তাদের অভিযোগ খনিজ সম্পদে ভরা এই প্রদেশটি কার্যত লুঠ করে চলেছে পাক সরকার। কিন্তু প্রতিবাদ করলেই বালোচ জনতার উপরে নির্যাতনের সীমা বাড়ছে।

দেখুন অন্য খবর-